

**СЛУЖБЕНИ ГЛАСНИК**

**ОПШТИНЕ БАТОЧИНА**

|  |  |
| --- | --- |
| **БАТОЧИНА**  11.9.2025 године | **ГОДИНА 2025.**  БРОЈ 15. |

**АКТИ ОПШТИНСКОГ ВЕЋА**

На основу члана 64. став 1. тачка 22) Статута општине Баточина („Сл. гласник општине Баточина“, бр. 9/19), члана 24. став 1. алинеја прва Одлуке о оснивању Туристичке организације општине Баточина („Сл. гласник општине Баточина“, бр. 31/24) и члана 60. став 5. Пословника о раду Општинског већа општине Баточина („Сл. гласник општине Баточина“, бр. 33/21), Општинско веће општине Баточина, на седници одржаној дана 5. септембра 2025. године, донело је:

# ЗАКЉУЧАК

# о давању сагласности на Правилник о раду у Туристичкој организацији општине Баточина

1. Даје се сагласност на Правилник о раду у Туристичкој организацији општине Баточина број: 14/25 од 18. августа 2025. године.
2. Овај закључак објавити у „Службеном гласнику општине Баточина“.

**ОПШТИНСКО ВЕЋЕ ОПШТИНЕ БАТОЧИНА**

**Број: 020-703/25-III од 5. септембра 2025. године**

**ПРЕДСЕДНИК**

**ОПШТИНСКОГ ВЕЋА**

**Дејан Аранђеловић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

На основу члана 36. Правилника о раду тела за координацију послова безбедности саобраћаја на путевима („Службени гласник РС”, број 16/2024), члана 64. став 1. тачка 22) Статута општине Баточина („Сл. гласник општине Баточина“, бр. 9/19) и члана 60. став 5. Пословника о раду Општинског већа општине Баточина („Сл. гласник општине Баточина“, бр. 33/21), Општинско веће општине Баточина, на седници одржаној дана 5. септембра 2025. године, донело је:

# З А К Љ У Ч А К

# о усвајању Годишњег извештаја о реализацији Програма по Првом јавном позиву за финансирање унапређења безбедности саобраћаја на путевима у 2024. години

1. Усваја се Годишњи извештај о реализацији Програма по Првом јавном позиву за финансирање унапређења безбедности саобраћаја на путевима у 2024. години (број 401-00-0004/2024-01 од 19.03.2024. године), који је доставио Савет за координацију послова безбедности саобраћаја на путевима на територији општине Баточина, заведен под бр. 020-681/25-III од 28.08.2025. године.
2. Овај закључак објавити у „Службеном гласнику општине Баточина“.

**О б р а з л о ж е њ е**

Правни основ за доношење овог закључка садржан је у одредбама члана 36. Правилника о раду тела за координацију послова безбедности саобраћаја на путевима којим је прописано да Годишњи извештај о реализацији програма садржи наративно податке о спроведеним мерама и активностима у периоду једне календарске године и податке о прецизном утрошку финансијских средстава за реализацију истих у оквиру кључних области рада дефинисаних програмом, спроведене мере и активности описане у годишњем извештају о реализацији програма морају одговарати мерама и активностима дефинисаним у програму на који је Агенција дала сагласност и да Годишњи извештај о реализацији програма усваја Надлежни орган, на обрасцу који прописује Агенција.

Општинско веће општине Баточина је на седници одржаној 5. априла 2024. године, донело Програм за рад Савета за координацију послова безбедности саобраћаја на путевима на територији општине Баточина за 2024. годину („Сл. гласник општине Баточина“, бр. 11/24), у складу са Првим јавним позивом за финансирање унапређења безбедности саобраћаја на путевима у 2024. години број: 401-00-00004/2024-01 од дана 19.03.2024. године.

Савет за координацију послова безбедности саобраћаја на путевима на територији општине Баточина, доставио је Општинском већу на усвајање Годишњи извештај о реализацији Програма по Првом јавном позиву за финансирање унапређења безбедности саобраћаја на путевима у 2024. години, заведен под бр. 020-681/25-III од 28. августа 2025. године, којим је престао да важи Годишњи извештај о реализацији Програма по Првом јавном позиву за финансирање унапређења безбедности саобраћаја на путевима у 2024. години број: 020-323/25-III од 11.04.2025 године, а који је усвојило Општинско веће Закључком бр. 020-332/25-III од 14.04.2025 године, из разлога описаним у образложењу достављеног извештаја.

Одредбама члана 64. став 1. тачка 22) Статута општине Баточина прописано је да Општинско веће врши и друге послове у складу са законом, док одредбе члана 60. став 5. Пословника о раду Општинског већа утврђују да у вршењу својих надлежности Општинско веће доноси закључке којим се одлучује о процедуралним питањима, о прихватању одређених предлога, иницира доношење одлука, односно другог општег или појединачног акта као и начин решавања појединих питања.

Имајући у виду наведено, по разматрању Годишњег извештаја о реализацији Програма по Првом јавном позиву за финансирање унапређења безбедности саобраћаја на путевима у 2024. години, Општинско веће општине Баточина, као надлежни орган је исти усвајило у достављеном тексту.

**ОПШТИНСКО ВЕЋЕ ОПШТИНЕ БАТОЧИНА**

**Број: 020-705/25-III од 5. септембра 2025. године**

**ПРЕДСЕДНИК**

**ОПШТИНСКОГ ВЕЋА**

**Дејан Аранђеловић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**АКТИ СКУПШТИНЕ ОПШТИНЕ**

На основу члана 40. тачка 6) у вези са чланом 10. Статута општине Баточина („Службени гласник општине Баточина“, бр. 9/19) и члана 3. Одлуке о наградама и признањима општине Баточина („Службени гласник општине Баточина“, бр. 27/22 – пречишћен текст и 19/24), Скупштина општине Баточина, на седници одржаној 11. септембра 2025. године, донела је:

# О Д Л У К У О ДОДЕЛИ „СЕПТЕМБАРСКЕ НАГРАДЕ

# ОПШТИНЕ БАТОЧИНА“ ЗА 2025. ГОДИНУ

1. Поводом обележавања „21. септембра“, Дана општине Баточина, у знак признања за изузетне заслуге и резултате који доприносе афирмацији, остварењу развоја и укупног напретка општине Баточина, додељује се:

**ПОВЕЉА**

**„21. С Е П Т Е М Б А Р“**

Женском одбојкашком клубу „Слога 2016“ Баточина, поводом 50 година постојања

**ДИПЛОМА**

**„21. С Е П Т Е М Б А Р“**

Радосаву Милојевићу из Баточине, наставнику историје у пензији, за постигнуте резултате и допринос у области васпитања и образовања, као и спорта

**ДИПЛОМА**

**„21. С Е П Т Е М Б А Р“**

Др Дејану Миленковићу из Баточине, доктору специјалисти опште медицине, у пензији, за постигнуте резултате и допринос у области медицине

**ДИПЛОМА**

**„21. С Е П Т Е М Б А Р“**

Пуковнику Небојши Николићу из Баточине, начелнику Регионалног центра Министарства одбране Крагујевац, за постигнуте резултате и допринос у области одбране и безбедности Републике Србије

**ДИПЛОМА**

**„21. С Е П Т Е М Б А Р“**

Горану Милићевићу из Прњавора, постхумно, за постигнуте резултате, учинак и дугогодишњи успешни рад на подручју хуманитарних и осталих друштвених активности

**ДИПЛОМА**

„21. С Е П Т Е М Б А Р“

Др Немањи Петровићу из Баточине, специјализанту и докторанду клиничке и експерименталне фармакологије за постигнуте резултате и допринос у области медицине

**ДИПЛОМА**

**„21. С Е П Т Е М Б А Р“**

Анђелији Кочановић из Баточине, васпитачици ПУ „Полетарац“ Баточина, за постигнуте резултате и допринос у области васпитања и образовања

**ДИПЛОМА**

**„21. С Е П Т Е М Б А Р“**

Слађани Распоповић из Лапова, васпитачици ПУ „Полетарац“ Баточина, за постигнуте резултате и допринос у области васпитања и образовања

**ДИПЛОМА**

**„21. С Е П Т Е М Б А Р“**

Милану Лазовићу из Ракинца, ученику генерације Средње школе „Никола Тесла“ Баточина за школску 2024/2025. годину

**ДИПЛОМА**

**„21. С Е П Т Е М Б А Р“**

Душану Дукићу из Баточине, ученику генерациje Основне школе „Свети Сава“ Баточина за школску 2024/2025. годину

1. Уручење „Септембарских награда“ извршиће се на свечаној седници Скупштине општине Баточина дана 21.09.2025. године.
2. Ова одлука ступа на снагу осмог дана од дана објављивања у „Службеном гласнику општине Баточина“.

**СКУПШТИНА ОПШТИНЕ БАТОЧИНА**

**Број: 020-716/25-I од 11.септембар 2025. године**

**ПРЕДСЕДНИЦА СКУПШТИНЕ**

**Марија Митрашиновић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

На основу члана 76. Закона о буџетском систему („Службени гласник РС“, бр. 54/2009, 73/2010, 101/2010, 101/2011, 93/2012, 62/2013, 63/2013-испр., 108/2013, 142/2014, 68/2015 - др. закон, 103/2015, 99/2016, 113/2017, 95/2018, 31/2019, 72/2019, 149/2020, 118/2021, 138/2022, 118/2021 - др. закон, 92/2023 и 94/2024) и члана 21. Статута општине Баточина („Службени гласник општине Баточина“, бр. 9/19), Скупштина општине Баточина, на седници одржаној 11. септембра 2025. године, донела је:

# ЗАКЉУЧАК

# о усвајању Извештаја о извршењу Одлуке о буџету општине Баточина за период од 01.01.2025. до 30.06.2025. године

1. **УСВАЈА СЕ** Извештај о извршењу Одлуке о буџету општине Баточина за период од 01.01.2025. до 30.06.2025. године.
2. Овај закључак објавити у „Службеном гласнику општине Баточина“.

**СКУПШТИНА ОПШТИНЕ БАТОЧИНА**

**Број: 020-717/25-I од 11. септембра 2025. године**

**ПРЕДСЕДНИЦА СКУПШТИНЕ**

**Марија Митрашиновић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

На основу члана 63. став 1. и 2. Закона о јавним предузећима („Службени гласник Републике Србије“, бр. 15/2016 и 88/2019), члана 46. тачка 5а) и 5б) Закона о локалној самоуправи („Службени гласник РС“, бр. 129/2007, 83/2014 - др. закон, 101/2016 - др. закон, 47/2018 и 111/2021 – др. закон), члана 64. став 1. тачка 10) и 11) у вези са чланом 40. тачка 13) Статута општине Баточина („Службени гласник општине Баточина“, бр. 9/19), Скупштина општине Баточина, на седници одржаној дана 11.септембра 2025. године, донела је:

# РЕШЕЊЕ

# о давању сагласности на Извештај о степену усклађености планираних и реализованих активности из Годишњег програма пословања ЈП ''Лепеница Баточина'' Баточина за период од 1.1.2025. до 30.6.2025. године

1. Даје се сагласност на Извештај о степену усклађености планираних и реализованих активности из Годишњег програма пословања ЈП ''Лепеница Баточина'' Баточина за период од 1.1.2025. до 30.6.2025. године (други квартал), који је усвојио Надзорни одбор ЈП ''Лепеница Баточина'' Баточина, на седници одржаној дана 29.07.2025. године, Одлуком бр. 01-847-02/2025.
2. Ово решење објавити у „Службеном гласнику општине Баточина“.

**СКУПШТИНА ОПШТИНЕ БАТОЧИНА**

**Број: 020-718/25-I од 11.септембра 2025. године**

**ПРЕДСЕДНИЦА СКУПШТИНЕ**

**Марија Митрашиновић**

На основу члана 30. став 5. Закона о предшколском васпитању и образовању („Службени гласник РС“, бр. 18/2010, 101/2017, 113/2017 – др. закон, 95/2018 – др. закон, 10/2019, 86/2019 – др. закон, 157/2020 – др. закон, 123/2021 – др. закон и 129/2021), члана 2. Правилника о критеријумима за утврђивање мањег, односно већег боја деце од броја деце који се уписује у васпитну групу („Службени гласник РС“, бр. 44/2011), члана 40. тачка 68) Статута општине Баточина („Службени гласник општине Баточина“, бр. 9/19) и члана 14. алинеја 9. Одлуке о оснивању Предшколске установе „Полетарац“ Баточина („Службени гласник општине Баточина“, бр. 13/22), Скупштина општине Баточина, на седници одржаној дана 11.септембра 2025. године, донела је:

# Р Е Ш Е Њ Е

# о утврђивању већег броја деце у васпитним групама у Предшколској установи „Полетарац“ Баточина за радну 2025/2026. годину

1. Утврђује се да васпитне групе у Предшколској установи „Полетарац“ Баточина могу имати до 20% већи број деце од броја који је утврђен Законом о предшколском васпитању и образовању, и то у следећим васпитним групама деце истог узраста:
2. мешовита јаслена група узраста деце од 1 до 3 године,
3. старија јаслена група узраста деце од 2 до 3 године,
4. вртића група узраста деце од 3 до 4 године,
5. вртића група узраста деце од 4 до 5,5 година,
6. мешовита вртићка група узраста деце од 3 године до поласка у школу.
7. Ово решење објавити у „Службеном гласнику општине Баточина“.

**О б р а з л о ж е њ е**

Правни основ за доношење овог решења садржан је у одредбама члана 30. Закона о предшколском васпитању и образовању којим је у ставу 1. прописано да се васпитно - образовни рад са децом организује у васпитним групама и утврђене су врсте васпитних група по узрасту деце, ставом 3. прописан је број деце која се уписују у васпитну групу истог узраста, док је ставом 5. прописано да ако не постоји могућност за формирање васпитних група у складу са ставом 3. овог члана оснивач може утврдити мањи, односно највише 20% већи број деце од броја који се уписује у васпитну групу у складу са критеријумима које прописује министар.

Чланом 2. Правилника о критеријумима за утврђивање мањег, односно већег боја деце од броја деце који се уписује у васпитну групу прописано је да оснивач може утврдити мањи, односно највише 20% већи број деце од броја који се уписује у васпитну групу ако утврђеном мрежом објеката и изграђеним капацитетима Предшколске установе не могу бити обухваћена сва деца према исказаним потребама родитеља и ако не постоје услови за проширење мреже oбјеката и других простора за рад са децом.

Предшколска установа „Полетарац“ Баточина обратила се Захтевом број: 01-1486/2025 од 4. септембра 2025. године, да се утврди 20% већи број деце од броја који се уписује у васпитну групу како би се формирале васпитне групе са већим бројем деце имајући у виду исказане потребе родитеља и непостојање услова за проширење других простора за рад са децом.

Разлог за доношење овог решење јесте прихватање захтева ПУ „Полетарац“ Баточина за утврђивање већег броја деце од броја који се уписује у васпитну групу с обзиром на то да утврђеном мрежом објеката и изграђеним капацитетима Предшколске установе „Полетарац“ Баточина, не могу бити обухваћена сва деца према исказаним потребама родитеља, те је одлучено као у диспозитиву.

**СКУПШТИНА ОПШТИНЕ БАТОЧИНА**

**Број: 020-720/25-I од 11.септембра 2025. године**

**ПРЕДСЕДНИЦА СКУПШТИНЕ**

**Марија Митрашиновић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

На основу члана 52. Закона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021 и 62/2023), члана 12. и 13. Правилника о начину и поступку избора чланова комисије за стручну контролу планских докумената, комисије за контролу усклађености планских докумената, комисије за планове јединице локалне самоуправе и комисије за стручну контролу урбанистичког пројекта, праву и висини накнаде члановима комисије, као и условима и начину рада комисија (''Сл. гласник РС'', бр. 32/2019) и члана 40. тачка 68) Статута општине Баточина („Службени гласник општине Баточина“, бр. 9/19), Скупштина општине Баточина, на седници одржаној дана 11.септембра 2025. године, донела је:

# Р Е Ш Е Њ Е

# о образовању Комисије за планове општине Баточина

1. Образује се Комисија за планове општине Баточина (у даљем тексту: Комисија) на период од 4 године, у следећем саставу:
2. **Гордана Радојевић**, дипл. грађ. инж. из Крагујевца, са лиценцом ИКС број 411 400 404 и 317 F271 07, за председницу,
3. **Весна Јовановић Милошевић**, дипл. инж. арх. из Крагујевца, са лиценцом ИКС број 100 0155 10, 200 0896 06, 300 K654 11, за заменицу председнице,
4. **Бојана Дивац**, дипл. инж. арх. из Крагујевца, са лиценцом ИКС број 200 0396 03, за чланицу,
5. **Милун Милићевић**, дипл. инж. саобраћаја из Крагујевца, са лиценцом ИКС број 202 0611 04, 100 0176 11 и 370 7639 04, за члана,
6. **Драгослав Павловић**, дипл. просторни планер из Београда, са лиценцом ИКС број 100 0063 03 и 201 0420 03, за члана,
7. **Ненад Крчум**, дипл. просторни планер из Смедерева, са лиценцом ИКС број 100 0031 03 и 201 0424 03, за члана,
8. **Јелена Ивановић**, дипл. правница, начелница Одељења за имовинско - правне послове, урбанизам, грађевинарство и инспекцијске послове Општинске управе општине Баточина, за секретарку.
9. Задатак Комисије је обављање стручних послова у поступку израде и спровођења планских докумената, стручне контроле планских докумената, послова јавног увида у плански документ, у складу са Законом, послова стручне провере усклађености урбанистичког пројекта са планским документом и законом којим се уређује планирање и изградња, као и давања стручног мишљења по захтеву Општинске управе општине Баточина.
10. Стручне и административне послове за потребе рада Комисије обавља Одељење за имовинско - правне послове, урбанизам, грађевинарство и инспекцијске послове Општинске управе општине Баточина.
11. Начин рада и одлучивање Комисије уређује се Пословником о раду Комисије, који на предлог председника доноси Комисија на конститутивној седници већином гласова од укупног броја чланова.
12. Председнику, заменику председника, секртетару и члановима Комисије за рад у Комисији припада накнада.
13. Висина накнаде по одржаној седници одређује се у висини 15% просечне зараде без пореза и доприноса у Републици Србији према последњем објављеном податку Републичког завода за статистику.
14. Чланови Комисије који немају пребивалиште на територији општине Баточина имају право на накнаду трошкова превоза, у висини цене повратне аутобуске карте на релацији од места пребивалишта до места одржавања седнице Комисије, на основу приложене карте за превоз, односно ако користе сопствени превоз, исплатиће се накнада трошкова превоза у висини цене повратне аутобуске карте, односно у висини 10 % прописане цене за литар погонског горива по пређеном километру, а на основу попуњене изјаве и приложеног фискалног рачуна за утрошено погонско гориво.
15. Комисија ради према одредбама Закона, односно у складу са прописом којим се уређује стручна контрола, рани јавни увид и јавни увид у плански документ.
16. Доношењем овог решења престаје да важи Решење о образовању Комисије за планове општине Баточина број: 020-467/21-I од 18.06.2021. године („Сл. гласник општине Баточина“, бр. 14/21), Решење о измени Решења о образовању Комисије за планове општине Баточина број: 020-170/23-I од 06.03.2023. године („Сл. гласник општине Баточина“, бр. 4/23) и Решење о другој измени Решења о образовању Комисије за планове општине Баточина број: 020-1043/24-I од 15.11.2024. године („Сл. гласник општине Баточина“, бр. 29/24).
17. Ово решење објавити у „Службеном гласнику општине Баточина“.

**О б р а з л о ж е њ е**

Правни основ за доношење овог решења садржан је у одредбама члана 52. Закона о планирању и изградњи и члана 12. и 13. Правилника о начину и поступку избора чланова комисије за стручну контролу планских докумената, комисије за контролу усклађености планских докумената, комисије за планове јединице локалне самоуправе и комисије за стручну контролу урбанистичког пројекта, праву и висини накнаде члановима комисије, као и условима и начину рада комисија којима је прописано да ради обављања стручних послова у поступку израде и спровођења планских докумената, стручне провере усклађености урбанистичких пројеката са планским документима и овим законом као и давања стручног мишљења по захтеву надлежних органа управе, скупштина јединице локалне самоуправе образује Комисију за планове, да се председник и чланови Комисије именују из реда стручњака за област просторног планирања и урбанизма и других области које су од значаја за обављање стручних послова у области планирања, уређења простора и изградње, са одговарајућом лиценцом, да једну трећину чланова Комисије за планове, а чији мандат траје четири године, предлаже министар надлежан за послове просторног планирања и урбанизма.

Министарство грађевинарства, саобраћаја и инфраструктуре доставило је Скупштини општине Баточина Предлог број 003528441 2025 14810 006 000 012 002 од 01.09.2025. године, којим је за чланове Комисије за планове предложило Весну Јовановић Милошевић, дипл. инж. арх. из Крагујевца, са лиценцом ИКС број 100 0155 10, 200 0896 06, 300 K654 11 и Бојану Дивац дипл. инж. арх. из Крагујевца, са лиценцом ИКС број 200039603.

Разлог за доношење овог решење јесте у законској обавези да Скупштина општине, у складу са наведеним прописима, образује Комисију за планове општине Баточина у наведеном саставу на период од четири године.

**СКУПШТИНА ОПШТИНЕ БАТОЧИНА**

**Број: 020-719/25-I од 11.септембра 2025. године**

**ПРЕДСЕДНИЦА СКУПШТИНЕ**

**Марија Митрашиновић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

На основу члана 32. тачка 8) Закона о локалној самоуправи („Службени гласник Републике Србије“, бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон), члана 40. тачка 12) Статута општине Баточина („Службени гласник општине Баточина“, бр. 9/19) и члана 14. став 1. алинеја осма Одлуке о оснивању Предшколске установе „Полетарац“ Баточина („Службени гласник општине Баточина“, бр. 13/22), Скупштина општине Баточина, на седници одржаној дана 11.септембра 2025. године, донела је:

# Р Е Ш Е Њ Е

# о давању сагласности на Одлуку о другој измени и допуни Финансијског плана

# ПУ „Полетарац“ Баточина за 2025. годину

1. Даје се сагласност на Одлуку о другој измени и допуни Финансијског плана ПУ „Полетарац“ Баточина за 2025. годину бр. 01-1307/2025, коју је донео Управни одбор ПУ „Полетарац“ Баточина на седници одржаној 29.07.2025. године.
2. Ово решење објавити у „Службеном гласнику општине Баточина“.

**СКУПШТИНА ОПШТИНЕ БАТОЧИНА**

**Број: 020-721/25-I од 11.септембра 2025. године**

**ПРЕДСЕДНИЦА СКУПШТИНЕ**

**Марија Митрашиновић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

На основу члана 40. тачка 54) Статута општине Баточина („Службени гласник општине Баточина“, бр. 9/19) и члана 145. став 2. Пословника о раду Скупштине општине Баточина („Службени гласник општине Баточина“, бр. 13/19 и 24/20), Скупштина општине Баточина, на седници одржаној дана 11.септембра 2025. године, донела је:

# Р Е Ш Е Њ Е

# о давању сагласности на Другу измену Финансијског плана

# Домa здравља Баточина за 2025. годину

1. Даје се сагласност на Другу измену Финансијског плана Домa здравља Баточина за 2025. годину бр. 04-364-3/25-01 од 08.08.2025. године, коју је усвојио Управни одбор Домa здравља Баточина, на седници одржаној дана 08.08.2025. године, Одлуком бр. 04-364-3/25-01.

1. Ово решење објавити у „Службеном гласнику општине Баточина“.

**СКУПШТИНА ОПШТИНЕ БАТОЧИНА**

**Број: 020-722/25-I од 11.септембра 2025. године**

**ПРЕДСЕДНИЦА СКУПШТИНЕ**

**Марија Митрашиновић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

На основу члана 44. став 2. Закона о култури („Службени гласник Републике Србије“, бр. 72/2009, 13/2016, 30/2016 – испр., 6/2020, 47/2021, 78/2021 и 76/2023), члана 40. тачка 12) Статута општине Баточина („Службени гласник општине Баточина“, бр. 9/19) и члана 13. тачка 9. Одлуке о усклађивању оснивачког акта Народне библиотеке "Вук Караџић" Баточина са Законом о култури („Службени гласник општине Баточина“, бр. 25/21), Скупштина општине Баточина, на седници одржаној дана 11.септембра 2025. године, донела је:

# Р Е Ш Е Њ Е

# о давању сагласности на Одлуку о другој измени Финансијског плана

# Народнe библиотекe „Вук Караџић“ Баточина за 2025. годину

1. Даје се сагласност на Одлуку о другој измени Финансијског плана Народне библиотеке „Вук Караџић“ Баточинa за 2025. годину, бр. 50/2025, коју је донео Управни одбор НБ „Вук Караџић“ Баточинa, на седници одржаној дана 03.09.2025. године.
2. Ово решење објавити у „Службеном гласнику општине Баточина“.

**СКУПШТИНА ОПШТИНЕ БАТОЧИНА**

**Број: 020-723/25-I од 11.септембра 2025. године**

**ПРЕДСЕДНИЦА СКУПШТИНЕ**

**Марија Митрашиновић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

На основу члана 44. став 2. Закона о култури Закона о култури („Службени гласник РС“, бр. 72/2009, 13/2016, 30/2016 – испр, 6/2020, 47/2021, 78/2021 и 76/2023), члана 40. тачка 12) Статута општине Баточина („Службени гласник општине Баточина“, бр. 9/19) и члана 17. тачка 6) Одлуке о усклађивању Одлуке о оснивању Културног центра у Баточини („Службени гласник општине Баточина“, бр. 2/22 - пречишћен текст), Скупштина општине Баточина, на седници одржаној дана 11.септембра 2025. године, донела је:

# Р Е Ш Е Њ Е

# о давању сагласности на Одлуку о измени Финансијског плана Културног центра „Доситеј Обрадовић“ Баточина за 2025. годину

1. Даје се сагласност на Одлуку о измени Финансијског плана Културног центра „Доситеј Обрадовић“ Баточина за 2025. годину, бр. 129/25, коју је Управни одбор КЦ „Доситеј Обрадовић“ Баточина донео на седници одржаној дана 28.08.2025. године.
2. Ово решење објавити у „Службеном гласнику општине Баточина“.

**СКУПШТИНА ОПШТИНЕ БАТОЧИНА**

**Број: 020-724/25-I од 11.септембра 2025. године**

**ПРЕДСЕДНИЦА СКУПШТИНЕ**

**Марија Митрашиновић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

На основу члана 40. тачка 12) Статута општине Баточина („Службени гласник општине Баточина“, бр. 9/19), члана 18. став 1. тачка 3. и члана 23. тачка 2. Одлуке о оснивању Туристичке организације општине Баточина („Службени гласник општине Баточина“, бр. 31/24) и члана 19. став 1. тачка 3. и став 3. Статута Туристичке организације општине Баточина од 17.01.2025. године, на који је сагласност дала СО Баточина Одлуком бр. 020-219/25-I од 21.02.2025. године („Службени гласник општине Баточина“, бр. 4/25), Скупштина општине Баточина, на седници одржаној дана 11.септембра 2025. године, донела је:

# Р Е Ш Е Њ Е

# о давању сагласности на Одлуку о усвајању Програма о измени

# Програма рада са финансијским планом пословања Туристичке организације општине Баточина за 2025. годину

1. Даје се сагласност на Одлуку о усвајању Програма о измени Програма рада са финансијским планом пословања Туристичке организације општине Баточина за 2025. годину, бр. 24/25, коју је донео Управни одбор Туристичке организације општине Баточина, на седници одржаној дана 03.09.2025. године.
2. Ово решење објавити у „Службеном гласнику општине Баточина“.

**СКУПШТИНА ОПШТИНЕ БАТОЧИНА**

**Број: 020-725/25-I од 11.септембра 2025. године**

**ПРЕДСЕДНИЦА СКУПШТИНЕ**

**Марија Митрашиновић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

На основу члана 32. тачка 9) Закона о локалној самоуправи („Сл. гласник РС“, бр. 129/2007, 83/2014 - др. закон, 101/2016 - др. закон, 47/2018 и 111/2021 – др. закон), члана 41, 42. и 44а Закона о култури („Сл. гласник РС“, бр. 72/2009, 13/2016, 30/2016 – испр, 6/2020, 47/2021, 78/2021 и 76/2023), члана 40. тачка 14) Статута општине Баточина („Службени гласник општине Баточина“, бр. 9/19) и члана 23. Одлуке о усклађивању оснивачког акта Народне библиотеке "Вук Караџић" Баточина са Законом о култури („Службени гласник општине Баточина“, бр. 25/21), Скупштина општине Баточина, на седници одржаној дана 11.септембра 2025. године, донела је:

# Р Е Ш Е Њ Е

# о разрешењу и именовању члана Управног одбора Народне библиотеке ''Вук Караџић'' Баточина

1. **Разрешава се** Дарко Поповић из Баточине дужности члана Управног одбора Народне библиотеке ''Вук Караџић'' Баточина, из реда представника оснивача, због поднете оставке.
2. **Именује се** Јелена Милојевић из Кијева за члана Управног одбора Народне библиотеке ''Вук Караџић'' Баточина, из реда представника оснивача.
3. Мандат именоване из става 2. oвог решења трајаће до истека мандата Управног одбора Народне библиотеке ''Вук Караџић'' Баточина, именованог Решењем Скупштине општине Баточина број: 020-889/24-I од 13.09.2024. године.
4. Ово Решење објавити у „Службеном гласнику општине Баточина“.

**О б р а з л о ж е њ е**

Правни основ за доношење овог решења садржан је у одредбама члана 32. тачка 9. Закона о локалној самоуправи и члана 40. тачка 14) Статута општине Баточина, којим је прописано да скупштина општине у складу са законом именује и разрешава управни одбор, надзорни одбор и директора установе, организације и службе чији је оснивач.

Чланом 41. Закона о култури прописано је да управни одбор установе има пет чланова, које именује и разрешава оснивач, из реда истакнутих стручњака и познавалаца културне делатности

Чланом 42. став 1. и 2. Закона о култури утврђено је да највише једна трећина чланова управног одбора именује се из реда запослених у установи, на предлог репрезентативног синдиката установе, а уколико не постоји репрезентативни синдикат, на предлог већине запослених. Најмање један од чланова управног одбора из реда запослених мора да буде из реда носилаца основне тј. програмске делатности.

Одредбама члана 44а став 2. тачка 1. Закона о култури прописано је да ће оснивач установе разрешиће члана управног одбора пре истека мандата на лични захтев.

Дарко Поповић је поднео оставку на дужност члана Управног одбора Народне библиотеке ''Вук Караџић'' Баточина 5. августа 2025. године, заведену под бр. 020-653/25-I.

На основу наведеног, на предлог овлашћеног предлагача, донето је решење као у диспозитиву.

**СКУПШТИНА ОПШТИНЕ БАТОЧИНА**

**Број: 020-726/25-I од 11.септембра 2025. године**

**ПРЕДСЕДНИЦА СКУПШТИНЕ**

**Марија Митрашиновић**

**САДРЖАЈ**

**ОПШТИНСКО ВЕЋЕ**

1. Закључак о давању сагласности на Правилник о раду у Туристичкој организацији општине Баточина........................................................................................................................................1

2. Закључак о усвајању Годишњег извештаја о реализацији Програма по Првом јавном позиву за финансирање унапређења безбедности саобраћаја на путевима у 2024. години................................................................................................................................1

**СКУПШТИНА ОПШТИНЕ**

1. Одлукa о додели „Септембарске награде општине Баточина“ за 2025. годину.....................3
2. Закључак о усвајању Извештаја о извршењу Одлуке о буџету општине Баточина за период 01.01.2025. до 30.06.2025. године..............................................................................4,
3. Решење о давању сагласности на Извештај о степену усклађености планираних и реализованих активности из Програма пословања ЈП ''Лепеница Баточина'' Баточина за период од 01.01.2025. до 30.06.2025. године.......................................................................4,
4. Решење о утврђивању већег броја деце у васпитним групама у Предшколској установи „Полетарац“ Баточина за радну 2025/2026. годину............................................................5,
5. Решење о образовању Комисије за планове општине Баточина...........................................5,
6. Решење о давању сагласности на Одлуку о другој измени и допуни Финансијског плана Предшколске установе „Полетарац“ Баточина за 2025. годину.............................................7,
7. Решење о давању сагласности на Другу измену Финансијског плана Домa здравља Баточина за 2025. годину............................................................................................................8,
8. Решење о давању сагласности на Одлуку о другој измени финансијског плана Народнe библиотекe „Вук Караџић“ Баточина за 2025. годину.............................................................8,
9. Решење о давању сагласности на Одлуку о измени Финансијског плана Културног центра „Доситеј Обрадовић“ Баточина за 2025. годину..........................................................8,
10. Решење о давању сагласности на Одлуку о усвајању Програма о измени Програма рада са финансијским планом пословања Туристичке организације општине Баточина за 2025. годину................................................................................................................................9,
11. Решење о разрешењу и именовању члана Управног одбора Народне библиотеке ''Вук Караџић'' Баточина……………………………………………………………………………...9

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Издавач: Скупштина општине Баточина**

**Уредник: секретарка Душица Станојевић**